Diari Oficial de la Generalitat Valenciana


Sumari del DOGV 4443, del 19-02-2003 (2003/1573)

ORDE de 10 de gener de 2003, de la Conselleria de Cultura i Educació, per la qual s'atribuïx la denominació específica de Clara Campoamor a l'Institut d'Educació Secundària núm. 2 d'Alaquàs (València).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1573


Data del document
:   10-01-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alaquàs
    * centre d'ensenyament
    * ensenyament públic

ORDE de 10 de gener de 2003, de la Conselleria de Cultura i Educació, per la qual s'atribuïx la denominació específica de Clara Campoamor a l'Institut d'Educació Secundària núm. 2 d'Alaquàs (València). [2003/1573]
  
El Consell Escolar de l'Institut d'Educació Secundària núm. 2 d'Alaquàs, en la sessió celebrada el 28 de maig de 2002, va aprovar sol·licitar per al mencionat centre la denominació específica de Clara Campoamor. Esta proposta va ser aprovada, per majoria, pel Consell Escolar Municipal, en sessió celebrada el dia 19 de juny de 2002, i disposa de l'informe favorable de la Direcció Territorial de Cultura i Educació de València.
  
Clara Campoamor Rodríguez (Madrid, 1888 € Lausana-Suïssa, 1972). Escriptora i llicenciada en Dret, va ser membre del Partit Radical i diputada per este partit en les Corts Constituents (1931-1933). En la República de 1931 va ser partidària de donar el vot a les dones, la qual cosa va defendre en El derecho femenino en España (1936) i El voto femenino y yo (1936). Va ser delegada del govern espanyol en la Societat de Nacions i directora general d'Assistència Pública i Beneficència. El dret al sufragi universal a Espanya va ser aprovat en el Congrés dels Diputats el dia 1 d'octubre de 1931.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que, una vegada creat l'institut, el seu consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Clara Campoamor a l'Institut d'Educació Secundària núm. 2 d'Alaquàs, codi 67606657.
  
DISPOSICIÓ ADDICIONAL ÚNICA
  
Esta disposició s'inscriurà en el Registre de Centres Docents de la Comunitat Valenciana.
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició davant el conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 10 de gener de 2003
  
El conseller de Cultura i Educació
  
MANUEL TARANCÓN FANDOS